Ole Andersen Kiste

Ole Andersen Kiste (født 28. oktober 1891 i Lardal, død 6. januar 1950 i Tønsberg) var en norsk småbruker, skogs- og landarbeider, fagforeningsmann og politiker (Arbeiderpartiet / Norges Kommunistiske Parti).

19 år gammel deltok han i den første skogsarbeiderstreiken som fant sted i Norge, i Siljan i 1910. Kiste ble sentral i arbeidet med å organisere arbeiderne i skogen, og i 1926 ledet han selv en ny streik.«Markerer historisk hendelse i Siljan», side 49, Telemarkavisa 24. august 2010

Han ble formann i skogsarbeidernes forening i Siljan og formann i Nedre Lågen distriktssammenslutning. Fra 1931 til 1933 var han viseformann og fastlønnet sekretær i Skog- og Landarbeiderforbundet. Da det oppsto strid innad i forbundet tilhørte han opposisjonen, og ble suspendert fra sin stilling høsten 1932. Foran landsmøtet våren 1933 bestyrte han opposisjonens kontor i Oslo, og var redaktør for opposisjonens blad Bygdeliv.

Kiste ble sekretær i Vestfold faglige samorganisasjon i 1935, og lønnet formann fra 1936. Han hadde formannsvervet til han døde i 1950.Sverre Hjertholm: Arbeiderbevegelsen i Vestfold - Trekk fra den politiske og faglige arbeiderbevegelse 1906-1956, Vestfold fylkes Arbeiderparti (1956)  Da NS 10. september 1941 innsatte en kommisarisk leder for organisasjonen trakk imidlertid både formannen og sekretæren seg, Kiste la ned sitt verv. Han ble arrestert i begynnelsen av februar 1942, ført til Møllergata 19 og senere til Grini, men ble løslatt i mai samme år.Om Vestfold på nkpmn.org 

Han var medlem av AP fram til partisprengningen i 1923. Deretter var han medlem av NKP fram til 1928.«Kiste, Ole Andersen», ''Arbeidernes leksikon bind IV (1934) Han var i mange år medlem av Siljan herredstyre og formannskap.

 Referanser 

 Eksterne lenker 
 Helge Mæland: «Fagforeningspioner fra Siljan 100 år», artikkel i Tidsskrift for Telemark Historielag nr. 12, 1991

Kategori:Personer fra Larvik kommune
Kategori:Lokalpolitikere i Siljan
Kategori:NKP-politikere i Telemark
Kategori:Ap-politikere
Kategori:Norske fagforeningspersoner
Kategori:Personer fra tidligere Lardal kommune
Kategori:Norske motstandsfolk under andre verdenskrig